10/04/2013 | Administración LocalMunicipal
Carral
Acordo definitivo de aprobación de modificación da ordenanza fiscal reguladora da taxa pola ocupación de terreos na vía pública con postos para as feiras no Concello de Carral

Na sesión ordinaria do Pleno do Concello de Carral realizada o 31 de xaneiro de 2013 adoptáronse, entre outros, os seguintes acordos: “1.- Aprobar de xeito provisorio a modificación da ordenanza fiscal reguladora da taxa pola ocupación de terreos na vía pública con postos para as feiras no Concello de Carral como segue: a) Renumerar o “Artigo 6º-Exencións e bonificacións” coma “Artigo 6º bis- Exencións e bonificacións” b) Outorgar ao “artigo 7º-Periodo impositivo e devengo” a seguinte nova redacción: A taxa devengarase o primeiro día do período impositivo. O período impositivo coincidirá, para os postos permanentes, co ano natural, salvo nos casos de alta ou cesamento de utilización, nos que a cota se prorrateará por trimestres naturais. A cota tributaria resultante, anual ou prorrateada por trimestres naturais (nos casos en que proceda tal prorrata), poderá aboarse en periodo de recadación voluntaria: Coma pagamento único anual: Entre o 1 de xaneiro e o 1 de marzo de cada anualidade. Ou coma pagamento semestral: 1º semestre (con natureza de pagamento a conta), entre o 1 de xaneiro e o 1 de marzo.2º semestre entre o 1 de xullo e o 1 de setembro. Os pagamentos deberán realizarse mediante domiciliación bancaria ou en efectivo nas entidades nas que existen contas de titularidade do Concello de Carral designadas para tales ingresos, e deberá presentarse nas dependencias municipais, durante estes períodos, os recibos xustificativos da realización do pagamento.“ 2.- Expoñer o acordo provisorio modificación da ordenanza fiscal no taboleiro de edictos do Concello, previo anuncio de tal exposición no Boletín Oficial da Provincia da Coruña, durante trinta días, dentro dos cales as persoas interesadas segundo o artigo 18 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, poderán examinar o expediente e presentaren as reclamacións que estimen oportunas.3.- Logo de rematar o período de exposición pública, o Concello adoptará os acordos definitivos que procedan, resolvendo as reclamacións que se presenten e aprobando a redacción definitiva da modificación da ordenanza a que se refire o acordo provisorio. No caso de que non se presenten reclamacións, entenderase definitivamente adoptado o acordo, até entón provisorio, sen necesidade dun novo acordo plenario.4.- O acordo definitivo ou provisorio elevado automaticamente a tal categoría, e o texto íntegro da modificación da ordenanza, publicarase no Boletín Oficial da Provincia da Coruña, e non entrará en vigor até que se realice tal publicación.”. Logo de someter os devanditos acordos a exposición pública mediante o anuncio publicado no taboleiro de edictos do Concello de Carral, previo anuncio no BOP da Coruña nº 30, do 13 de febreiro de 2013, durante o prazo de trinta días hábiles establecido ao efecto, entre os días 18 de febreiro e 26 de marzo de 2013, de acordo co informe emitido o 1 de abril de 2013 pola auxiliar do rexistro xeral do Concello, segundo o cal non foi presentada en tal rexistro xeral do Concello de Carral reclamación ningunha no devandito prazo, esta Alcaldía ditou, en uso das atribucións que lle confere o artigo 21.1. a), r) e s) LRBRL, o decreto 110/2013 o 1 de abril de 2013 polo que resolveu 1.- Entender elevado a definitivo o devandito acordo plenario provisorio de aprobación da modificación da ordenanza fiscal reguladora da taxa pola ocupación de terreos na vía pública con postos para as feiras no Concello de Carral, por non terse presentado reclamación alguna a aquel durante o prazo establecido ao efecto, en aplicación do artigo 17.3 TRLRFL, dándolles aos seus artigos “6º-Exencións e bonificacións” e “7º-Periodo impositivo e devengo” a nova redacción proposta pola Alcaldía, como segue: a) Renumerar o “Artigo 6º-Exencións e bonificacións” coma “Artigo 6º bis- Exencións e bonificacións” b) Outorgar ao “artigo 7º-Periodo impositivo e devengo” a seguinte nova redacción: A taxa devengarase o primeiro día do período impositivo. O período impositivo coincidirá, para os postos permanentes, co ano natural, salvo nos casos de alta ou cesamento de utilización, nos que a cota se prorrateará por trimestres naturais. A cota tributaria resultante, anual ou prorrateada por trimestres naturais (nos casos en que proceda tal prorrata), poderá aboarse en periodo de recadación voluntaria: Coma pagamento único anual: Entre o 1 de xaneiro e o 1 de marzo de cada anualidade. Ou coma pagamento semestral: 1º semestre (con natureza de pagamento a conta), entre o 1 de xaneiro e o 1 de marzo.2º semestre entre o 1 de xullo e o 1 de setembro. Os pagamentos deberán realizarse mediante domiciliación bancaria ou en efectivo nas entidades nas que existen contas de titularidade do Concello de Carral designadas para tales ingresos, e deberá presentarse nas dependencias municipais, durante estes períodos, os recibos xustificativos da realización do pagamento.“ 2.- Dispoñer o inserimento no Boletín Oficial da Provincia da Coruña do acordo definitivo a que se refire o apartado anterior, incluindo o provisorio elevado automáticamente a tal categoría, e o texto íntegro da modificación da ordenanza fiscal, con indicación de que contra deles non cabe outro recurso que o contencioso-administrativo, que se poderá interpoñer, a partires de tal publicación na forma e prazos que establecen as normas reguladoras da devandita xurisdición (19.1 TRLRFL), e sen que entren en vigor até que se teña levado a cabo a devandita publicación. (17.4 TRLRFL). Carral, 1 de abril de 2013 O ALCALDE José Luís Fernández Mouriño